ג'יימס ד'ארסי

ג'יימס ד'ארסי (באנגלית: James D'Arcy; שמו המקורי סיימון ריצ'רד ד'ארסי; נולד ב-24 באוגוסט 1975) הוא שחקן אנגלי. תפקידו הידוע ביותר הוא אדווין ג'רוויס, משרתו של הווארד סטארק, בסדרת הטלוויזיה "הסוכנת קרטר".

ביוגרפיה
ג'יימס ד'ארסי נולד באמרשם שבמחוז בקינגהאמשייר, וגדל בפולהאם שבלונדון. אביו נפטר כשהיה ד'ארסי צעיר, אמו קרוליין גידלה אותו ואת אחותו הצעירה שארלוט. יש לו בני משפחה באירלנד, אנגליה וסקוטלנד. ב-1991 עם סיום לימודיו בבית הספר "Christ's Hospital", נסע לאוסטרליה לשנה אחת, ועבד במחלקת הדרמה בבית ספר בפרת'. ניסיון זה גרם לו להתעניין במשחק. כשחזר ללונדון נרשם לבית ספר למשחק. למד במשך שלוש שנים באקדמיה למוזיקה ולאמנויות הדרמה של לונדון (LAMDA), וסיים את לימודי התואר ב-1995.

בתקופת לימודיו ב-LAMDA הופיע ד'ארסי בהפקות תיאטרון של "הרקולס", "כטוב בעיניכם", "דבש פרא", "The Freedom of the City" וב"שרלוק הולמס".

הופעותיו הראשונות בטלוויזיה היו בתפקידים קטנים בסדרות "עדות אילמת" (1996) ו"דיאל ופסקו" (1997). בהמשך הופיע בסרטי טלוויזיה כגון בתפקיד ניקולס הותורן ב-"Bribery and Corruption" מאת רות רנדל (1997), לורד צ'שיר בסרט "הרוח מטירת קאנטרוויל" (1997) וג'ונתן מייבורי ב"בית הקרח" (1997). עוד ב-1997 שיחק בתפקיד בליפיל במיני סדרה "קורות טום ג'ונס". ב-1999 השתתף בסרט הדרמה "The Trench" על אודות מלחמת העולם הראשונה, וכן בסרט "מלון פרדיסו".

החל משנת 2001 ד'ארסי מופיע בתפקידים גדולים יותר. הוא שיחק בתפקיד הראשי במיני סדרה "לב המורד" (2001), כניקולס בסרט "ניקולס ניקלבי" (2001), וכג'ייק מארטל ב-"Revelation" (2001). ב-2002 גילם את דמותו של שרלוק הולמס הצעיר בסרט הטלוויזיה "Sherlock: Case of Evil". ב-2003 שיחק כברנבי קספיאן בסרט "על נשיקה ותשוקות", וגילם את ג'ים קאדון בסדרה . להכרה רחבה זכה כשגילם את טום פולינגס בסרטו של פיטר ויר "אדון ומפקד: הצד הרחוק של העולם" (2003).

ד'ארסי שיחק בסרטי אימה בתפקיד האב פרנסיס ב"מגרש השדים: ההתחלה" (2004), כריצ'רד פאוול בסרט "An American Haunting" (2005) וב-"Rise: Blood Hunter" (2007). בנוסף הופיע בטלוויזיה בתפקיד דרק קטרינג בסדרה "פוארו" בפרק "The Mystery of the Blue Train" (2005), וכג'רי בורטון בסדרה "מארפל" בפרק "The Moving Finger". הוא גילם את דמותו של טיבריוס סמפרוניוס גרקכוס בסדרה "רומא העתיקה: עלייתה ונפילתה של אימפריה" (2007), ושיחק בתפקיד טובי קליפורד ב-"Fallen Angel" (2007) ובתפקיד טום ברטרם בהפקה של ITV ל"מנספילד פארק" (2007).

הוא השתתף בתסכיתי דרמה ברדיו ה-BBC כמו "טס לבית דרברוויל" מאת תומאס הרדי, "דרקולה" של ברם סטוקר וב-"The Crowded Street" מאת ויפריד הולטבי. בסדרה "וידוייה הסודיים של זונת צמרת" גילם את דמותו של דנקן אטווד, המו"ל של בל.

ב-2011 גילם את המלך אדוארד השמיני בסרט "וואליס ואדוארד" שביימה מדונה. ב-2012 שיחק בסרט העצמאי "ענן אטלס" וגילם את רופוס סיקסמית' הצעיר והמבוגר וכן את האח ג'יימס ואת הארכיביסט. עוד באותה שנה שיחק בתפקיד כוכב "פסיכו", אנטוני פרקינס בסרט "היצ'קוק".

ב-2013 שיחק בתפקיד אריק זימיט בסרט "After the Dark". בסרט הוא מגלם פרופסור לפילוסופיה שעושה ניסוי מחשבתי על אפוקליפסה גלובלית, יחד עם תלמידיו ביום האחרון ללימודיהם. ב-2014 שיחק בעונה השנייה של הסדרה "ברודצ'רץ'" בתפקיד לי אשוורת', חשוד ברצח שתי ילדות.

בשנים 2015–2016 השתתף בסדרת הטלוויזיה "הסוכנת קרטר" של אולפני ABC, כחלק מ"היקום הקולנועי של מארוול", בתפקיד אדווין ג'רוויס, משרתו הנאמן של הווארד סטארק. ד'ארסי שב לגלם את הדמות בהופעת קמע בסרט "הנוקמים: סוף המשחק". בשנת 2016 הוא שיחק בסרט "גרניקה".

בשנת 2020 הוא לראשונה ביים סרט - "תוצרת איטליה".

פילמוגרפיה
 שנה שם שם באנגלית תפקיד הערות 1996 עדות אילמת Silent Witness סטודנט סדרת טלוויזיה (בפרק: "Long Days, Short Nights") דיאל ופסקו Dalziel and Pascoe פראני רוט סדרת טלוויזיה (בפרק: "An Advancement of Learning") Brookside מרטין קאתקרט סדרת טלוויזיה (בפרק: "Things to Sort Out") 1997 הרוח מטירת קאנטרוויל The Canterville Ghost לורד צ'שיר סרט טלוויזיה סיפורי המסתורין של רות רנדל Ruth Rendell Mysteries ניקולס הותורן סדרת טלוויזיה (2 פרקים) בית הקרח The Ice House ג'ונתן מייבורי סרט טלוויזיה ויילד Wilde ידיד A Dance to the Music of Time ניקולס ג'נקינס סדרת טלוויזיה (בפרק: "The Twenties") קורות טום ג'ונס The History of Tom Jones, a Foundling בליפיל מיני סדרה (5 פרקים) 1998 Norman Ormal: A Very Political Turtle Hiccup בארי סרט קצר 1999 מכת שמש Sunburn פיל סדרת טלוויזיה (בפרק אחד)השוחה The Trench סרט קולנוע מלון פרדיסו Guest House Paradiso טימותי ברקר 2001 לב המורד Rebel Heart ארני קויין מיני סדרה (4 פרקים) ניקולס ניקלבי The Life and Adventures of Nicholas Nickleby ניקולס ניקלבי סרט טלוויזיה Revelation ג'ייק מרטל Dark Realm דין סדרת טלוויזיה (בפרק: "Party On") 2002 Come Together ג'ק סרט טלוויזיה Sir Gawain and the Green Knight סר גוויין סרט טלוויזיה Sherlock: Case of Evil שרלוק הולמס סרט טלוויזיה 2003 על נשיקה ותשוקה Dot the I ברנבי פ. קספיאן P.O.W ג'ים קאדון סדרת טלוויזיה (6 פרקים) אדון ומפקד: הצד הרחוק של העולם Master and Commander: The Far Side of the World לט. טום פולינגס 2004 מגרש השדים: ההתחלה Exorcist: The Beginning האב פרנסיס 2005 An American Haunting ריצ'רד פאוול פוארו Agatha Christie's Poirot דרק קטרינג סדרת טלוויזיה (בפרק: "The Mystery of the Blue Train") 2006 מיס מארפל Agatha Christie's Marple ג'רי ברטון סדרת טלוויזיה (בפרק: "The Moving Finger") רומא העתיקה Ancient Rome: The Rise and Fall of an Empire טיבריוס סמפרוניוס גרקכוס סדרת טלוויזיה (בפרק: "Revolution") The Battle for Rome טיבריוס סמפרוניוס גרקכוס סרט טלוויזיה 2007 Them קין ג'ונסון ספיישל טלוויזיוני של FOX Green סיי סרט טלוויזיה Fallen Angel טובי קליפורד סדרת טלוויזיה (בפרק: "The Judgement of Strangers") מנספילד פארק Mansfield Park טום ברטרם סרט טלוויזיה רייס: צייד הדמים Rise: Blood Hunter בישופ המפקח לינלי The Inspector Lynley Mysteries גאי תומפסון סדרת טלוויזיה (בפרק: "Know Thine Enemy") 2008 Flashbacks of a Fool ג'ק אדמס Bonekickers קפטן רוברטס סדרת טלוויזיה (בפרק: "The Lines of War") The Eastmens ד"ר פיטר איסטמן סרט טלוויזיה 2009בעין הסערה (אנ') Into the Storm ג'וק קולוויל (אנ') סרט טלוויזיה של HBO Virtuality ד"ר רוג'ר פאלון סרט טלוויזיה של FOX 2009–2010 וידוייה הסודיים של זונת צמרת Secret Diary of a Call Girl דנקן סדרת טלוויזיה (8 פרקים) 2010 Natural Selection ג'ון הנרי וילסון סרט קצר 2011 The Flight of the Swan אלקסיס Age of Heroes איאן פלמינג Screwed סאםוואליס ואדוארד W.E. אדוארד השמיני 2012 In Their Skin בוביאפקט הדומינו The Domino Effect מארק ענן אטלס Cloud Atlas רופוס סיקסמית' היצ'קוק Hitchcock אנתוני פרקינס Overnight טום The Making of a Lady קפטן אלק אוסבורן 2013הפילוסופים (אנ') After the Dark מר זימיט 2014 נראה אותך שוטר Let's Be Cops מוסי קאסיקמחשבות רצחניות Those Who Kill תומאס שפר 2015 ברודצ'רץ' Broadchurch לי אשוורת' עלייתה של ג'ופיטר Jupiter Ascending מקסימיליאן ג'ונס סוכנת תחת אש Survivor פול אנדרסון 2015– הסוכנת קרטר Agent Carter אדווין ג'רוויס 2017 דנקרק Dunkirk קולונל ווינאנט איש השלג The Snowman פיליפ בקר 2018 הצוללת Das Boot פיליפ סינקלייר סדרת טלוויזיה גרמנית הומלנד Homeland אנסון סדרת טלוויזיה; עונה 72019 Life Like ג'וליאן האזור החם The Hot Zone טרבור רוד'ס סדרת טלוויזיה הגשר The Rook אנדרו בריסטול מיני-סדרה הנוקמים: סוף המשחק Avengers: Endgame אדווין ג'רוויס 2020 LX 2048 אדם בירדשש דקות לחצות Six Minutes to Midnight קפטן דריי 2021 לאונרדו Leonardo לודוביקו ספורצה סדרת טלוויזיה; תפקיד ראשי Warning אלוהים (קול) סרט קולנוע 2023 אופנהיימר Oppenheimer סרט קולנוע North of Normal סאם סרט קולנוע2024קונסטלציה (אנ') Constellation מגנוס טיילור תפקיד ראשי; 8 פרקים 2025 NCIS: טוני וזיוה NCIS: Tony & Ziva הנרי ריינר-האנט6 פרקים 2026 המסע של ויז'ן VisionQuest אדווין ג'רוויס מיני-סדרה עתידית של דיסני+ TBA Banking on Mr. Toad קנת' גרהאם

קישורים חיצוניים

 אודות ג'יימס ד'ארסי, Markham, Froggatt and Irwin

קטגוריה:שחקני קולנוע וטלוויזיה אנגלים
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:אנגלים שנולדו ב-1975